HVIDPIGMENTERET TRÆGULV
Kan du lide lyse gulve, er det muligt at vælge en hvidpigmenteret overflade, og afhængig af hvor lyst et trægulv du ønsker, har vi to farver at vælge imellem.
Nordic er en ultramat lak med et lille strejf af en hvid farve. Grundlæggende medvirker denne farve til at bevare træets naturlige lyse udseende. Farven Nordic fås på ask, bøg og eg.
Alternativt kan du vælge en Hvid Bøg, der er en tone hvidere end Nordic. Her får du et parketgulv med et virkelig lyst og meget nordisk look. Hvid bøg leveres med olieret eller ultramat lakeret overflade.
Både eg, ask og bøg forholdsvist lyst før lak eller oliebehandling, men når træet vædes, bliver det lidt mørkere. Hvidpigmenteringen begrænser denne effekt. Samtidig kan et hvidpigmenteret trægulv have et lidt roligere udtryk, fordi knaster, mønstre og farvespil dæmpes.
Gulvet er en af de største flader i huset, og dermed en vigtig kilde til lys. Derfor har hvidpigmentering en stor indvirkning på, hvor lyst du vil opfatte rummet i sin helhed.
Et hvidpigmenteret trægulv fra Junckers kommer overfladebehandlet direkte fra fabrikken.
GULV I TRÆETS NATURLIGE FARVE
Hvis du rigtig vil nyde at invitere naturen indenfor, og understrege, at det er et trægulv du har, skal du vælge at beholde træets naturlige farve. Et sådan gulv fra Junckers er fra fabrik altid behandlet med olie eller lak. Det giver en dyb glød til træet, der understreger de naturlige nuancer og variationer i træet.
Uanset om du vælger et hvidpigmenteret trægulv eller et gulv med træets naturlige farve, får du et smukt og karakteristisk gulv, der kan holde i generationer.